Tiril Sjåstad Christiansen

Tiril Sjåstad Christiansen (født 1995) er en norsk kjøpesenterleder, programleder og tidligere freestylekjører som representerte Geilo Idrettslag. Hun la opp etter Vinter-OL 2018 i Pyeongchang.

Christiansen er barnebarn av alpinisten Asle Sjåstad (1930–2009) og lillesøster til skiskytteren Vetle Sjåstad Christiansen og programlederen Pia Rivelsrud.Europamester med røtter i Tvedestrand

 Karriere 
Under Vinter-OL for ungdom 2012 i Innsbruck tok Christiansen Norges fjerde medalje, med sin sølvmedalje under halfpipeøvelsen i Kühtai.FREESTYLE SKIING LADIES' HALFPIPE FINAL - RESULTS

I sin debutsesong som senior, vinteren 2012/13, tok hun gull i slopestyle under Vinter-X Games Aspen 2013, foran Kaya Turski og Dara Howell. Bare noen måneder senere tok hun sølv i Vinter-X Games Europa 2013 i Tignes, denne gangen bak Turski, men foran Howell.

Etter å ha vært ute med en kneskade tok hun sølvmedalje i sitt X Games-comeback, under slopestyleøvelsen i Vinter-X Games Aspen 2016. Med 91,66 poeng endte hun rett bak tidenes yngste gullvinner; 13 år gamle Kelly Sildaru fra Estland (93,00), og foran landsvenninnen Johanne Killi (85,66).

Christiansen tok sitt første X Games-gull i Big Air under X Games Oslo 2016, foran lagvenninnen Johanne Killi og svenske Emma Dahlström. I perioden 2011–2014 gikk hun på NTG Lillehammer.

Christiansen var programleder for Idrettsgallaen 2019, sammen med Nicolay Ramm.

Hun vant sesong 3 av Farmen kjendis og i 2019 tok hun over programlederrollen for Farmen Kjendis etter Gaute Grøtta Grav.

I november 2023 ble hun ansatt som kjøpesentersjef på Oddensenteret i Grimstad.

 Referanser 

 Eksterne lenker 




Kategori:Norske freestylekjørere
Kategori:Norske TV-programledere
Kategori:Norske deltagere i X Games
Kategori:Deltakere under Vinter-OL for ungdom 2012
Kategori:Deltakere for Norge under Vinter-OL 2018
Kategori:Freestylekjørere under Vinter-OL 2018
Kategori:Programledere for TV 2
Kategori:Farmen kjendis-deltakere
Kategori:Personer fra Hol kommune